Elbingo kanalas
Elbingo kanalas (lenk. Kanał Elbląski, vok. Oberländischer Kanal) – laivybai pritaikytas kanalas Varmijos-Mozūrų vaivadijoje Lenkijoje. 1978 m. kanalo atkarpa buvo pripažinta technikos paminklu, tuo tarpu nuo 2011 m. sausio 14 d. Lenkijos prezidento įsakymu visas Elbingo kanalas – Lenkijos istorijos paminklas. 2007 m. buvo pripažintas vienu iš Septynių Lenkijos stebuklų.